**Solt Város Önkormányzat Képviselő-testületének**

**16/2017. (IX.20.) önkormányzati rendelete**

**az önkormányzat Szervezeti és Működési Szabályzatáról szóló**

**10/2011. (III.31.) önkormányzati rendelet módosításáról**

Solt Város Önkormányzat Képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában **kapott felhatalmazás alapján**,

az Alaptörvény 32. cikk (1) bekezdés a) pontjában **meghatározott feladatkörében eljárva,**

az önkormányzat szervezeti és működési szabályzatáról szóló 10/2011. (III.31.) önkormányzati rendelet 23.§ (7) bekezdésében biztosított véleményezési jogkörében eljáró Ügyrendi és Szociális Bizottság **véleményének kikérésével**, a következőket rendeli el:

1. **§**

**Az önkormányzat Szervezeti és Működési Szabályzatáról szóló 10/2011. (III.31.) önkormányzati rendelet (a továbbiakban: R.) 58.§-a helyébe a következő rendelkezés lép:**

„Solt Város Önkormányzat Képviselő-testülete elrendeli a helyi népszavazást, ha azt a település választópolgárai huszonöt százalékának megfelelő számú választópolgár kezdeményezte.”

1. **§**

**Záró rendelkezések**

Ez a rendelet a kihirdetését követő napján lép hatályba.

Kalmár Pál Krausz Henrikné dr.

polgármester jegyző

Kihirdetési záradék:

A rendelet 2017. szeptember 20. napján kihirdetésre került.

Solt, 2017. szeptember 20.

 Krausz Henrikné dr.

jegyző